SELIC ผลงานจะดีขึ้น
กลยุทธ์การดำเนินงานในปี 60 ของ SELIC ซึ่งเป็นผู้นำกาวอุตสาหกรรมที่ได้รับการยอมรับและความไว้วางใจจากลูกค้าทั้งไทยและสากลกว่า 27 ประเทศทั่วโลก
31 มี.ค. 2560

คุณค่าบริษัท
 
กลยุทธ์การดำเนินงานในปี 60 ของ บริษัท ซีลิค คอร์พ จำกัด (มหาชน) หรือ SELIC ซึ่งเป็นผู้นำกาวอุตสาหกรรมที่ได้รับการยอมรับและความไว้วางใจจากลูกค้าทั้งไทยและสากลกว่า 27 ประเทศทั่วโลก
ว่าทิศทางของอุตสาหกรรม SELIC ยังคงเติบโตได้ดี จากข้อมูลบริษัทที่คาดแนวโน้มรายได้ปีนี้จะเติบโตจากปีก่อนไม่ต่ำกว่า 10% แต่ส่วนใหญ่เป็นการเติบโตในช่วงครึ่งปีหลังเสียมากกว่า เนื่องจากบริษัทคาดจะติดตั้งเครื่องจักรใหม่ในช่วงปลายไตรมาส 2 ปี 60 และเริ่มผลิตสินค้าชนิดใหม่ในช่วงปลายไตรมาส 3 ปี 60
ดังนั้นเครื่องจักรใหม่จะช่วยให้บริษัทผลิตสินค้าใหม่ได้เพิ่มขึ้น ขณะที่ในส่วนของสิ้นค้าเก่าก็สามารถผลิตได้รวดเร็วยิ่งขึ้นด้วย 
นอกจากนี้ ภาพรวมของ AEC ยังมีการเติบโตที่แข็งแกร่ง โดยเฉพาะประเทศ CLMV (กัมพูชา ลาว เมียนมาร์ และเวียดนาม) โดยปัจจุบันจะสังเกตได้ว่ากลุ่ม CLMV มีการค้าระหว่างประเทศ รวมถึงมีการพัฒนามากยิ่งขึ้น ประกอบกับ ยังมีการสร้างโรงงาน และยังขยายไลน์การผลิตเพิ่มเติม
ผลดังกล่าวจะช่วยให้ SELIC แนวโน้มที่ดีในปีนี้ได้!
แม้ว่าผลการดำเนินงานงบปี สิ้นสุดวันที่ 31 ธันวาคม 2559 บริษัทมีรายได้รวมลดลงเหลือ 560.79 ล้านบาท จากงวดเดียวกันของปีก่อน 593.28 ล้านบาท ส่งผลให้บริษัทมีกำไรทั้งสิ้น 39.04 ล้านบาท หรือ 0.18 บาทต่อหุ้น ทรงตัวเมื่อเทียบกับปีก่อน 39.39 ล้านบาท หรือ 0.20 บาทต่อหุ้น ซึ่งเกิดจากการบริหารจัดการต้นทุนขาย ค่าใช้จ่ายขายและบริหารได้ดีขึ้น
อย่างไรก็ดี ฐานะทางการเงินของ SELIC ค่อนข้างแข็งแกร่ง เพราะมีบริษัทมีสินทรัพย์หมุนเวียนมากถึง 386.21 ล้านบาท เมื่อนำมาเทียบกับหนี้สินหมุนเวียนเพียง 114.01 ล้านบาท ได้ค่า CURRANT RATIO อยู่ที่ระดับ  3.39 เท่า สะท้อนว่า สภาพคล่องทางการเงินของบริษัทมีมากจนเกินความจำเป็นเสียด้วยซ้ำ
ส่วนปัญหาหนี้สินของบริษัทยังไม่มีอะไรน่าเป็นห่วง เพราะบริษัทมีหนี้สินรวมเพียง 127.82 ล้านบาท เมื่อนำมาเทียบกับส่วนของผู้ถือหุ้นมากถึง 361.47  ล้านบาท ได้ค่า D/E อยู่ที่ระดับ 0.36  เท่า แสดงว่า บริษัทปลอดจากภาระหนี้จริงๆ
สิ่งสำคัญคณะกรรมการบริษัทฯใจดี ยังมีมติเสนอให้ที่ประชุมสามัญผู้ถือหุ้นพิจารณาอนุมัติจ่ายเงินปันผล สำหรับงวดผลการดำเนินงานในปี 2559 ในอัตรา 0.053 บาทต่อหุ้น โดยให้ผู้ถือหุ้นที่จะปรากฏชื่อ ณ วันกำหนดรายชื่อผู้ถือหุ้น (Record Date) ในวันที่ 19 เม.ย. 2560 และวันที่ไม่ได้รับสิทธิปันผล (XD) วันที่ 17 เม.ย. 2560 และกำหนดจ่ายเงินปันผลในวันที่ 27 เม.ย. 2560
ใครที่ชอบหุ้น SELIC ก็พิจารณาว่าสมควรต่อการลงทุนหรือไม่ลงทุน!!
…
 
ผู้ถือหุ้นรายใหญ่
รายชื่อกรรมการ